Larissa Lazutina

Larissa Jevgenjevna Lazutina (vene keeles Лариса Евгеньевна Лазутина, sünninimi Ptitsõna; sündinud 1. juunil 1965 Kontupohjas Karjala ANSV-s) on endine Nõukogude Liidu ja Venemaa murdmaasuusataja, mitmekordne tippvõistluste võitja, kelle karjäär lõppes 2002. aasta kevadel dopingu kasutamise pärast. Rahvuselt on ta karjalane.

 Karjäär 
Lazutina hakkas suusatamisega tegelema juba viieaastaselt. Esimese suurvõistluste kulla võitis ta 1987. aasta maailmameistrivõistlustel Oberstdorfis 4×5 km teatesõidus. Samas ta sai ka 20 km sõidus pronksmedali. 

Lazutina kuulus ka NSV Liidu koondisse 1988. aasta olümpiamängudel Calgarys, kuid varusportlasena, kuna koondises olid sellised tähed nagu Raissa Smetanina, Vida Vencienė, Tamara Tihhonova ja Svetlana Nageikina. 

1989. aasta MM-il Lahtis pääses ta võistlema ja võitis 30 km sõidus hõbemedali. 1989–1990 hooajal võitis Lazutina maailma karikasarja üldkarika.
1992. aasta OM-il Albertville'is oli ta 26-aastane. Siis võistlesid individuaaldistantside medalite pärast Lazutina koondisekaaslane Ljubov Jegorova ning itaallased Stefania Belmondo ja Manuela Di Centa. Lazutina võitis Albertville'is kuldmedali 4×5 km teatesõidus.

1993. aasta MM-il Falunis tuli Lazutina 5 km distantsil maailmameistriks ning oli osaline kuldmedali võitnud Venemaa teatenaiskonnas ja sai veel 10 km distantsil hõbemedali. Teatekulla võitis ta ka 1994. aasta OM-il Lillehammeris. 

1995. aasta MM-il Thunder Bays võitis Lazutina neli kuldmedalit ja ühe hõbeda. 1997. aasta MM-ilt Trondheimis sai teatekulla.

Trondheimi MM-i järel, 31-aastaselt, teatas Lazutina suusakarjääri lõpetamisest. Sellise otsuse tingisid eelkõige väsimus, haigestumine ja erimeelsused Venemaa suusakoondise juhtidega. Sama aasta oktoobris palus Anatoli Aksentjev Lazutinal tippsportlasekarjääri jätkata. Lazutina seadis tagasitulemise tingimuseks selle, et saaks omaette harjutada väljaspool koondist. Teda hakkas treenima abikaasa Gennadi. Uus treenimisviis tõi häid tulemusi. 

Lazutina võitis 1998. aasta OM-ilt Naganos kolm kuldmedalit, ühe hõbeda ja pronksi. Ta sai aunimetuse "Venemaa kangelane", mis on suurim tunnustus Venemaa kodanikule. Samal aastal võitis ta teist korda maailma karikasarja üldkarika. 

1999. aasta MM-il Ramsaus võitis ta kuldmedali 30 km klassikalises stiilis ja teatesõidus. Kaks aastat hiljem 2001. aasta MM-il Lahtis sai ta hõbemedali suusavahetusega sõidus ning pronksi 10 km.

Lazutina oli teatanud enne 2002. aasta OM-i Salt Lake Citys, et need jäävad tema viimasteks suurvõistlusteks. Olümpiamängudel Venemaa naiste teatevõistkond ei saanud osaleda, kuna Lazutina hemoglobiinitase ületas lubatud 160 taseme. Ta ei teadnud, mis selle põhjuseks on, kuid arvas ise, et põhjuseks võivad olla kõrgmäestikutingimused ja menstruatsioon. Ta tegi uriiniproovi, pääses 30 km distantsile ja võitis selle. Võistlusjärgse dopingutestiga jäid tema ja ta koondisekaaslane Olga Danilova ning 50 km meeste distantsi võitnud Hispaaniat esindanud Johan Mühlegg keelatud darbepoetiini-hormooni kasutamisega vahele. Hiljem selgus, et Lazutina oli andnud positiivse dopinguproovi samal aastal juba varemgi ning tal ei olnud õigust olümpiamängudel osaleda. Ta jäi ilma ka varem mängudelt saadud kahest medalist ja hooaja varasematest maailma karikasarja etappidel saavutatud kohtadest. On ebaselge, miks Lazutina siiski olümpiamängudel võistles.

Saavutused

27px Olümpiamängudel

 1992  Albertville'is
  olümpiavõitja 4×5 km teatesõidus
 1994  Lillehammeris
  olümpiavõitja 4×5 km teatesõidus
 1998  Naganos
  olümpiavõitja 5 km klassikalises stiilis
  olümpiavõitja 15 km tagaajamisvõistlus vabastiilis
  olümpiavõitja 4×5 km teatesõidus
  hõbemedal 15 km klassikalises stiilis
  pronksmedal 30 km vabastiilis

 Maailmameistrivõistlustel 

 1987  Oberstdorfis
  maailmameister 4×5 km teatesõidus
  pronksmedal 20 km vabastiilis
 1989  Lahtis
  hõbemedal 30 km vabastiilis
 1993  Falunis
  maailmameister 5 km klassikalises stiilis
  maailmameister 4×5 km teatesõidus
  hõbemedal 15 km tagaajamisvõistlus vabastiilis
 1995  Thunder Bays
  maailmameister 5 km klassikalises stiilis
  maailmameister 15 km tagaajamisvõistlus vabastiilis
  maailmameister 15 km klassikalises stiilis
  maailmameister 4×5 km teatesõidus
 1997  Trondheimis
  maailmameister 4×5 km teatesõidus
 1999  Ramsaus
  maailmameister 30 km klassikalises stiilis
  maailmameister 4×5 km teatesõidus
 2001  Lahtis
  maailmameister 4×5 km teatesõidus
  hõbemedal 10 km tagaajamisvõistluses
  pronksmedal 10 km klassikalises stiilis

 Maailma karikasarjas  

 Maailma karikas  

 Üldkarikas
 1. koht: 1990, 1998 
 3. koht: 1995, 1996, 2000, 2001

 Karikasarja etapivõidud 

Larissa Lazutina osales kokku 147 maailma karikasarja etapil ja jõudis poodiumile 62 korda, millest 21 korral kõige kõrgemale astmele.

Jrk. nrAastaKuupäevKohtRiikAla1.1989  15. detsember Thunder Bay 15 km klassikat2.1993 21. veebruar  Falun 5 km klassikat3.1994 19. märts  Thunder Bay 5 km klassikat4. 199511. veebruar  Oslo 30 km klassikat5.1995 10. märts  Thunder Bay 15 km klassikat6.1995 12. märts   Thunder Bay5 km klassikat7.1995 14. märts  Thunder Bay 15 km tagaajamisvõistlus8.1995  17. detsember  Santa Caterina 10 km klassiat9.1997 22. november  Beitostölen 5 km klassikat10. 199716. detsember  Val di Fiemme 15 km vabalt11.1998 11. märts  Falun 5 km vabalt12.1998 14. märts  Oslo 30 km klassikat13. 199927. veebruar  Ramsau 30 km klassikat14.1999  7. märts Lahti 10 km klassikat15.1999 13. märts   Falun15 km klassikat16.1999 12. detsember  Sappada 7,5 km vabalt17. 200012. jaanuar  Nové Město 10 km klassikat18.2000  5. veebruar Lillehammer 5 km kl. + 5 km vabalt19.2000 5. märts   Lahti 15 km klassikat ühisstardist20.2001 10. märts  Oslo 30 km klassikat21.2001 18. märts  Falun 10 km klassikat

Välislingid

10px Larissa Lazutina kodumaa kangelaste kodulehel


Kategooria:Venemaa murdmaasuusatajad
Kategooria:Karjalased
Kategooria:Ida-Karjala inimesed
Kategooria:Sündinud 1965